b'\n_START_ARTICLE_\n951 Gaspra\n_START_SECTION_\nKarakteristike\n_START_PARAGRAPH_\nUz brojne manje kratere, Gaspra ima nekoliko velikih ravnih podru\xc4\x8dja i udubljenja. Jedna od ovih ravnica (Dunne Regio) je podru\xc4\x8dje povr\xc5\xa1ine 5 x 7 km koje je ravno do unutar 200 m. Nije poznato je li ovo posljedica udara drugih tijela ili je nastalo tijekom formiranja kada se Gaspra odvojila od roditeljskog asteroida._NEWLINE_Gasprina povr\xc5\xa1ina siroma\xc5\xa1na je nedvosmislenim kraterima koji su usporedivi s njenim radijusom, poput primjera na 253 Mathilde. Vjerojatan razlog za ovo je \xc4\x8dinjenica \xc5\xa1to su obitelj asteroida Flora i sama Gaspra nastali ne tako davno prema astronomskim mjerilima tako da Gaspra jo\xc5\xa1 nije imala priliku nakupiti tako velike kratere. Starost asteroida procijenjena je na 20 do 300 milijuna godina._NEWLINE_Na povr\xc5\xa1ini su vidljive i brazde, 100 - 300 m  \xc5\xa1iroke, do 2,5 km duge i duboke desetke metara. Njihovo postojanje sugerira i da se radi o jednom koherentnom tijelu a ne pukoj nakupini materijala. _NEWLINE_Svemirska letjelica Galileo je otkrila tako\xc4\x91er jednu vrlo zanimljivu stvar: magnetosferu. Prije se smatralo da samo objekti veli\xc4\x8dine planeta mogu imati magnetosfere, tj. za\xc5\xa1titne magnetske ovojnice, dok je Gaspra u cijelosti kruti objekt.\n_START_SECTION_\nIstra\xc5\xbeivanje\n_START_PARAGRAPH_\nGalileo je preletio Gaspru 29. listopada 1991. na udaljenosti od 1600 km relativnom brzinom od 8 km/s. Od 57 snimljenih fotografija, najbli\xc5\xbea je snimljena s udaljenosti od 5300 km. Najkvalitetnije snimke imaju rezoluciju od oko 54 m/px. Tijekom preleta bilo je vidljivo oko 80% asteroida.'